ചാനല് സംസ്കാരയുടെ ചെയര്മാന് എന്ന പേരിലും മോന്സന്റെ തട്ടിപ്പ് ഭൂമി തട്ടിപ്പിലും അറസ്റ്റ് രേഖപ്പെടുത്തി ചേര്ത്തല: പുരാവസ്തു തട്ടിപ്പ് കേസിലെ പ്രതി മോന്സന് മാവുങ്കലിന്റെ തട്ടിപ്പ് കഥകള്ക്ക് അവസാനമില്ല. ചാനല് സംസ്കാരയുടെ ചെയര്മാന് എന്ന പേരിലും തട്ടിപ്പ് നടത്തിയെ്നാണ് പുതിയ റിപ്പോര്ട്ട്. എന്നാല് മോന്സന്റെ തട്ടിപ്പില് പങ്കില്ലെന്ന് ചാനല് ഉടമകളായ നിഗ്നേചര് കമ്ബനി വ്യക്തമാക്കി. കമ്ബനിയില് നിന്ന് മുന്പ് പുറത്താക്കിയ എം.ഡിയുമൊത്തുള്ള ചിത്രം മോന്സന് തട്ടിപ്പിന് ഉപയോഗിച്ചുവെന്ന് കണ്ടതോടെയാണ് വിശദീകരണമെന്നും കമ്ബനി വ്യക്തമാക്കി. ചാനല് സംസ്കാരയുടെ ചെയര്മാന് ആണെന്ന് വെളിപ്പെടുത്തിക്കൊണ്ടുള്ള വീഡിയോ ദൃശ്യം മോന്സന് തന്റെ ഫെയ്സ്ബുക്ക് പേജില് നല്കിയിരുന്നു. കമ്ബനി മുന് എം.ഡിയുമായി ചേര്ന്ന് എട്ട് കോടി രൂപയോളം മോന്സന് തട്ടിയെടുത്തിട്ടുണ്ടെന്നാണ് സൂചന. ഓഹരികള് കമ്ബനിയുടെ അനുമതിയില്ലാതെ പുറത്തുവിറ്റതിനാണ് മുന് എം.ഡിയെ പുറത്താക്കിയത്. പല തട്ടിപ്പുകളിലും ഇയാള് ഉള്പ്പെട്ടുവെന്നും കമ്ബനി വ്യക്തമാക്കി. അതിനിടെ, ഭൂമി തട്ടിപ്പ് കേസിലും മോന്സന്റെ അറസ്റ്റ് രേഖപ്പെടുത്തി. വയനാട് ബീനച്ചി എസ്റ്റേറ്റില് ഭൂമി നല്കാമെന്ന് പറഞ്ഞ് 1.72 കോടി തട്ടിയെടുത്തുവെന്നാണ് കേസ്. മധ്യപ്രദേശ് സര്ക്കാരിന്റെ കൈവശമിരിക്കുന്ന ഈ എസ്റ്റേറ്റിന്റെ ഒരു ഭാഗം നല്കാമെന്ന് പറഞ്ഞ് പാലാ സ്വദേശി രാജീവ് ശ്രീധരനില് നിന്നാണ് പണം തട്ടിയെടുത്തത്. 10 ലക്ഷം രൂപ സ്ഥലം ഇടപാടിനും ബാക്കി തുക തന്റെ മ്യൂസിയത്തിലുള്ള നിക്ഷേപമെന്ന നിലയിലുമാണ് മോന്സന് വാങ്ങിയത്.